sagorsarker/bangla-wikipedia huggingface dataset:
তরুণ কুমার

তরুণ কুমার চট্টোপাধ্যায় (২৪ ফেব্রুয়ারি ১৯৩১ - ২৭ অক্টোবর ২০০৩) ছিলেন একজন ভারতীয় বাঙালি অভিনেতা। তিনি অভিনেতা উত্তম কুমারের ছোট ভাই। বহু চলচ্চিত্রে সফলভাবে তিনি পার্শ্বচরিত্রে অভিনয় করেছেন।
তরুণ কুমার ১৯৩১ সালের ২৪ ফেব্রুয়ারি কলকাতায় জন্মগ্রহণ করেন। তিনি ছিলেন অভিনেতা উত্তম কুমারের ছোট ভাই। তরুণ কুমার সাউথ সাবারবান স্কুল থেকে ম্যাট্রিকুলেশন পাস করেন। আশুতোষ কলেজে ভর্তি হলেও পড়াশোনা চালিয়ে যেতে পারেননি। পেশাগত জীবনে তিনি কয়েকদিন ম্যাকলিড কোম্পানি, মেট্রো সিনেমা এবং তারপর বার্ন কোম্পানিতে কাজ করেছিলেন। তরুণ কুমার ফিল্ম ইন্ডাস্ট্রির লোকদের মধ্যে তার ডাকনাম 'বুড়ো' নামেও পরিচিত ছিলেন। ১৯৬২ সালে তিনি সহ-অভিনেত্রী সুব্রতা চট্টোপাধ্যায়কে বিয়ে করেন। তাদের একজন কন্যা সন্তান রয়েছেন। তার নাতি সৌরভ বন্দ্যোপাধ্যায়ও একজন অভিনেতা।
তরুণ কুমার ২০০৩ সালের ২৭ অক্টোবর কলকাতায় ৭২ বছর বয়সে মৃত্যুবরণ করেন।
সুপ্রিয়া দেবী

সুপ্রিয়া দেবী (সুপ্রিয়া চৌধুরী, ৮ জানুয়ারি ১৯৩৩ - ২৬ জানুয়ারি ২০১৮) ছিলেন একজন ভারতীয় অভিনেত্রী, যিনি ৫০ বছরেরও বেশি সময় ধরে বাংলা চলচ্চিত্রে তার কাজের জন্য পরিচিত। তিনি ঋত্বিক ঘটকের বাংলা চলচ্চিত্র "মেঘে ঢাকা তারা" (১৯৬০) তে নীতার চরিত্রে অভিনয়ের জন্য সর্বাধিক পরিচিত ।  তিনি দুবার ফিল্মফেয়ার পুরস্কার এবং বিএফজেএ পুরস্কারে ভূষিত হন। ২০১১ সালে, তিনি পশ্চিমবঙ্গের সর্বোচ্চ বেসামরিক সম্মান বঙ্গ-বিভূষণ পেয়েছিলেন । ২০১৪ সালে, তিনি বিনোদন শিল্পে তার অবদানের জন্য ভারত সরকার কর্তৃক ভারতের চতুর্থ সর্বোচ্চ বেসামরিক পুরস্কার পদ্মশ্রীতে ভূষিত হন ।
তিনি নির্মল দে -র নির্দেশনায় উত্তম কুমার অভিনীত "বাসু পরিবার" (১৯৫২) চলচ্চিত্রে আত্মপ্রকাশ করেন এবং পর্যায়ক্রমে প্রণব রায় পরিচালিত "প্রার্থনা" (১৯৫২) চলচ্চিত্রে অভিনয় করেন। যাইহোক, আইএমডিবি ১৯৫১ সালের হিন্দি ছবি শোখিয়ানকে তার প্রথম চলচ্চিত্র হিসেবে তালিকাভুক্ত করে। এরপর তিনি একটি বিরতি নিয়ে সুশীল মজুমদারের নির্দেশনায় "মারমাবাণী" (১৯৫৮) চলচ্চিত্রে ফিরে আসেন । মঙ্গল চক্রবর্তী পরিচালিত উত্তম কুমার ব্লকবাস্টার "সোনার হরিণ" (১৯৫৯) তে অভিনয় করার পর তিনি জনপ্রিয়তা অর্জন করেন । ১৯৬৯ এর দশকের শুরুতে, "মেঘে ঢাকা তারা" (১৯৬০), "শুনো বারানারী" (১৯৬০), "কোমল গান্ধার (১৯৬১), স্বরলিপি" (১৯৬১) , "অগ্নিসংস্কার" ( ১৯৬১) এর মতো চলচ্চিত্রে তার ধারাবাহিক ভূমিকার জন্য তিনি আরও বেশি নজরে আসেন। তিনি সদাশিব রাও কবির পরিচালনায় "বেগানা" (১৯৬৩) চলচ্চিত্রে ধর্মেন্দ্রর বিপরীতে বলিউডে আত্মপ্রকাশ করেন।
কৃষ্ণা বন্দ্যোপাধ্যায় বেনু (সুপ্রিয়া দেবী) মায়ানমারের মিয়িত্‌কিনায় জন্মগ্রহণ করেন। তার বাবা বিখ্যাত আইনজীবী গোপাল চন্দ্র বন্দ্যোপাধ্যায়। দ্বিতীয় বিশ্বযুদ্ধের সময়, বার্মায় বসবাসরত অনেক ভারতীয় ভারতে চলে আসেন। সুপ্রিয়া দেবীর পরিবার শেষ পর্যন্ত দক্ষিণ কলকাতায় বসবাস শুরু করেন।
সুপ্রিয়া দেবী অভিনয়ে অভিষেক ঘটে মাত্র সাত বছর বয়সে, তার বাবা’র পরিচালিত দুইটি নাটকে অভিনয়ের মাধ্যমে। তিনি ছোটবেলা থেকে নৃত্যের প্রতি অনেক আগ্রহী ছিলেন, এমনকি তিনি থাকিন নু থেকে একটি পুরস্কারও অর্জন করেন। শৈশব থেকে তার অন্তরঙ্গ বন্ধু ছিলেন নিহার দত্ত, যে গুহ ঠাকুরতা পরিবারের একজনকে বিয়ে করেন এবং মিসেস নিহার গুহ ঠাকুরতা নাম ধারণ করেন, যিনি বার্মার তৎকালীন সময়ের একজন প্রসিদ্ধ সমাজসেবী ছিলেন।
১৯৪৮ সালে, বন্দ্যোপাধ্যায় পরিবার তাদের ভালোর জন্য কলকাতায় পুনরায় বসবাস শুরু করেন। তারা ১৯৪২ সালে উদ্বাস্তু শিবিরে বসবাস করেন, যখন জাপান জোরপূর্বক বার্মা দখল করে। তরুণ সুপ্রিয়া এবং তার পরিবারকে বলপ্রয়োগের মাধ্যমে পায়ে হেঁটে কলকাতায় নির্বিঘ্ন পরিবেশে ফিরে আসতে বাধ্য করে।
কলকাতায়, তিনি তার নৃত্য প্রশিক্ষণ অব্যাহত রাখেন এবং গুরু মুরুথাপ্পান এবং পরবর্তীতে গুরু প্রহ্লাদ দাসের কাছে নাচের প্রশিক্ষণ গ্রহণ করেন। সুপ্রিয়া দেবী এবং তার পরিবারের সাথে চন্দ্রবতী দেবীর বন্ধুত্বপূর্ণ সুসম্পর্ক বিদ্যমান ছিল, চন্দ্রবতী দেবী একজন বিখ্যাত অভিনেত্রী এবং তাদের প্রতিবেশী ছিলেন।
১৯৫৪ সালে, সুপ্রিয়া দেবী বিশ্বনাথ চৌধুরীকে বিয়ে করেন এবং পরবর্তীতে তাদের একমাত্র কন্যা সোমা জন্মগ্রহণ করে। তিনি ১৯৫০ সালের শেষের দিকে একটি বিখ্যাত চলচ্চিত্রে দিয়ে ফেরার আগে কিছুদিনের জন্য ছায়াছবি থেকে অবসর গ্রহণ করেন। উত্তম কুমারের সাথে কিছু হিট সিনেমায় কাজ করার পর, তাদের মধ্যে একটি সুসম্পর্ক তৈরি হয়। এরপর থেকে তারা অনেক বছর একসাথে বসবাস করেন । ২০১৮ সালের ২৬ জানুয়ারি রোজ শুক্রবার এই মহান অভিনেত্রী কলকাতায় ৮৫ বছর বয়সে শেষ নি:শ্বাস ত্যাগ করেন ।
ফ্রান্সিস ক্রিক

ডঃ ফ্রান্সিস হ্যারি কম্পটন ক্রিক, ওএম, এফআরএস (জুন ৮, ১৯১৬ - জুলাই ২৮, ২০০৪) একজন ইংরেজ পদার্থবিদ, আণবিক জীববিজ্ঞানী এবং স্নায়ুবিজ্ঞানী। তিনি ১৯৫৩ সালে ডিএনএ অণুর গঠনের ৪ জন আবিষ্কারকের মধ্যে সবচেয়ে উল্লেখযোগ্য হিসাবে সর্বাধিক পরিচিতি লাভ করেন। তিনি, জেমস ডি ওয়াটসন এবং মরিস উইলকিন্স-- "নিউক্লিয়িক এসিডের আণবিক গঠন এবং জীবিত বস্তুতে তথ্য স্থানান্তরের ক্ষেত্রে এদের তাৎপর্য সংক্রান্ত আবিষ্কারের জন্যে" ১৯৬২ সালে শারীরতত্ত্ব অথবা ভেষজবিদ্যা শাখায় নোবেল পুরস্কারে ভূষিত হন। ডিএনএ আবিষ্কারের আট বছরের মাথায় ক্রিক, সিডনি ব্রেনার ও অন্যান্যদের সাথে আবিষ্কার করেন যে, "জেনেটিক কোড হলো ট্রিপলেট"।
জেমস ওয়াটসন তার বই "DNA: The Secret of Life" এ ওইসময়ের স্মৃতিচারণ করেছেন এভাবে-
এরপরে তিনি ১৯৭৭ সাল পর্যন্ত এমআরসি(ল্যাবরেটরি অফ মোলেকিউলার বায়োলজি) তে কাজ করেন। পরবর্তিতে তিনি সল্ক ইন্সটিটিউট ফর বায়োলজিক্যাল স্টাডিজ'এর যে ডব্লিউ কিয়েখেফার ডিস্টিংগুইশড রিসার্চ অধ্যাপক হিসাবে ক্যালিফোর্নিয়ার লা জোলাতে বাকি জীবন অতিবাহিত করেন।
টোনি হোর

স্যার চার্লস এন্টনি রিচার্ড হোর (জন্ম জানুয়ারি ১১, ১৯৩৪) টোনি হোর বা সিএআর হোর নামেও পরিচিত) একজন ইংরেজ কম্পিউটার বিজ্ঞানী। ১৯৬০ সালে তিনি "কুইক সর্ট" নামক বিশ্বের সর্বাধিক ব্যবহৃত "সর্টিং অ্যালগোরিদম" উদ্ভাবন করেন। এই আবিষ্কারের জন্যেই তিনি সমধিক পরিচিত।
ভ্রান্তিবিলাস (চলচ্চিত্র)

ভ্রান্তিবিলাস মনু সেন পরিচালিত ১৯৬৩ সালের ভারতীয় বাংলা চলচ্চিত্র। ঈশ্বরচন্দ্র বিদ্যাসাগর রচিত ১৮৬৯ সালের "একই নামের গ্রন্থ" অবলম্বনে ছবিটি নির্মিত হয়েছে। ভ্রান্তিবিলাস উইলিয়াম শেকসপিয়র রচিত নাটক "কমেডি অফ এররস" অবলম্বনে লিখিত। এই কাহিনীর ভিত্তিতে ১৯৬৮ সালের বলিউডে সঙ্গীতধর্মী "দো দুনি চার" এবং ১৯৮২ সালে পুনর্নির্মিত হয় "আঙ্গুর" নামে। এই চলচ্চিত্রটির মুখ্য ভূমিকায় অভিনয় করেছিলেন উত্তম কুমার এবং সাবিত্রী চট্টোপাধ্যায় ।
যদিও মূল নাটকটির কাল অনির্ধারিত, তবে তা সংগঠিত হয়েছে সুদূর অতীতে, অন্যদিকে এই চলচ্চিত্রের গল্পটির সংগঠিত হয়েছে আধুনিক সময়ের ভারতে। এই চলচ্চিত্রটি কলকাতার এক অবিবাহিত বাঙালি বণিক এবং তার চাকরদের গল্প নিয়ে, যারা ব্যবসার জন্য ছোট্ট একটি শহর সফর করে, তবে সেখানে স্থানীয়দের একজোড়ার সাথে তাদের চেহারার মিল থাকায় তাদের স্থানীয় ভেবে ভুল করা হয়, এতে অনেক বিভ্রান্তির সৃষ্টি হয়।
"ভ্রান্তিবিলাস" চলচ্চিত্রের সঙ্গীত পরিচালনা করেছেন শ্যামল মিত্র। গীত রচনা করেছেন গৌরীপ্রসন্ন মজুমদার, বিধায়ক ভট্টাচার্য ও পুলক বন্দ্যোপাধ্যায়।
ভ্রান্তিবিলাস চলচ্চিত্র অনুপ্রেরণায় গুলজার-এর চিত্রনাট্যে বিমল রায়-এর পরিচালনায় ১৯৬৮ সালে তৈরী হয় কিশোর কুমার-তনুজা অভিনীত দো দোনি চার ছায়াছবিটি ।
ভ্রান্তিবিলাস চলচ্চিত্র অনুপ্রেরণায় গুলজার-এর চিত্রনাট্যে জয় সিং-এর পরিচালনায় ১৯৮২ সালে তৈরী হয় সঞ্জীব কুমার-মৌসুমী চট্টোপাধ্যায়-দীপ্তি নাভাল অভিনীত আঙ্গুর ছায়াছবিটি ।
চৌরঙ্গী (চলচ্চিত্র)

চৌরঙ্গী ১৯৬৮ সালে মুক্তিপ্রাপ্ত ভারতীয় বাংলা চলচ্চিত্র, যেটি তৈরি করেন পিনাকি ভূষণ মুখোপাধ্যায় এবং মুখ্য ভূমিকায় অভিনয় করেছিলেন উত্তম কুমার, অঞ্জনা ভৌমিক, শুভেন্দু চট্টোপাধ্যায় প্রমুখ শিল্পী। চলচ্চিত্রটি নির্মিত হয়েছিল প্রখ্যাত সাহিত্যিক শংকরের একই নামের উপন্যাসকে নিয়ে।
অঞ্জনা ভৌমিক

অঞ্জনা ভৌমিক (৩০ ডিসেম্বর ১৯৪৪ – ১৭ ফেব্রুয়ারি ২০২৪) ছিলেন একজন ভারতীয় বাঙালী অভিনেত্রী।
তিনি ১৯৪৪ সালের ৩০ ডিসেম্বর পশ্চিমবঙ্গের কোচবিহারে জন্মগ্রহণ করেন। তার আসল নাম আরতি ভৌমিক এবং ডাক নাম বাবলি। তার বাবার নাম ছিল বিভূতিভূষণ ভৌমিক। তিনি কোচবিহার স্কুলে লেখাপড়া করেন এবং ১৯৬১ সালে কোচবিহারের সুনীতি একাডেমি থেকে উচ্চ মাধ্যমিক পরীক্ষায় অংশগ্রহণ করেন। এরপরে তিনি সরোজিনী নাইডু কলেজে লেখাপড়া শুরু করেন এবং কলকাতা বিশ্ববিদ্যালয় থেকে স্নাতক সম্পন্ন করেন।
তিনি উত্তম কুমারের সাথে বেশ কিছু চলচ্চিত্রে অভিনয় করেছিলেন। তিনি ৬০ ও ৭০ এর দশকে বিভিন্ন বাংলা চলচ্চিত্রে অভিনয় করেন৷ তার অভিনীত চলচ্চিত্রগুলোর মধ্যে "শুকসারী", "নায়িকা সংবাদ" অন্যতম।
অঞ্জনা ভৌমিক নৌবাহিনীর কর্মকর্তা অনিল শর্মা'র সাথে বিবাহ বন্ধনে আবন্ধ হন এবং তার সাথে মুম্বইয়ে বসবাস করতেন। তাদের নীলাঞ্জনা শর্মা ও চন্দনা শর্মা নামে দুই কন্যা সন্তান রয়েছে, উভয়ই অভিনেত্রী। বড় কন্যা নীলাঞ্জনা শর্মা অভিনেতা যীশু সেনগুপ্তকে বিয়ে করেছেন।
অঞ্জনা ১৭ ফেব্রুয়ারি ২০২৪-এ ৭৯ বছর বয়সে মৃত্যুবরণ করেন।
শুভেন্দু চট্টোপাধ্যায়

শুভেন্দু চট্টোপাধ্যায় (২৯ নভেম্বর ১৯৩৬ - ৫ জুলাই ২০০৭) ছিলেন একজন ভারতীয় চিকিৎসক ও অভিনেতা, যিনি বাংলা টেলিভিশন এবং চলচ্চিত্রে অভিনয়ের জন্য পরিচিত।
শুভেন্দু’র বাবা ছিলেন শৈলেন্দ্র চট্টোপাধ্যায়, মা মনিমালা দেবী। ছোট থেকেই পড়াশোনায় ছিলেন অসাধারণ মেধাবী। ১৯৫৩ সালে ভর্তি হন মেডিকেল কলেজ এবং হাসপাতাল, কলকাতায়। ১৯৬০ সালে পাশ করেন এমবিবিএস। প্রথমে সিভিল ডিফেন্সে তাঁরপর কলকাতা পুরসভায় যোগ দেন কর্মসূত্রে। ডাক্তারির জীবন ছেড়ে তিনি চলে এসেছিলেন রুপোলি পর্দার টানে | 
প্রখ্যাত অভিনেতা জ্ঞানেশ মুখোপাধ্যায়ের কাছে অভিনয় শিক্ষা | অংশ নিয়েছিলেন IPTA মুভমেন্টেও |
সত্যজিৎ রায়ের ‘চিড়িয়াখানা’ ছবির শুটিংয়ে উত্তমকুমারের হার্টের সমস্যা দেখা দিলে শুভেন্দুই প্রাথমিক শুশ্রূষা করেছিলেন। এবং তাঁরই পরামর্শে তৎক্ষণাৎ কলকাতায় নিয়ে আসা হয়েছিল। সে যাত্রায় বেঁচে গিয়েছিলেন উত্তমকুমার।
বনপলাশীর পদাবলী (চলচ্চিত্র)

বনপলাশীর পদাবলী হল উত্তম কুমার পরিচালিত ও প্রযোজিত ১৯৭৩ সালের বাংলা ভাষার ভারতীয় চলচ্চিত্র। প্রখ্যাত সাহিত্যিক রমাপদ চৌধুরীর একই নামের উপন্যাস অবলম্বনে এটি নির্মিত হয়েছিল। এই চলচ্চিত্রে মুখ্য ভূমিকায় অভিনয় করেছিলেন উত্তম কুমার, সুপ্রিয়া চৌধুরি, মাধবী মুখোপাধ্যায়, নির্মল কুমার, অনিল চট্টোপাধ্যায় প্রমুখ শিল্পী।
"বনপলাশীর পদাবলী" ছবিটির সঙ্গীত পরিচালনা করেছেন অধীর বাগচী ও নচিকেতা ঘোষ। গানে কণ্ঠ দিয়েছেন শ্যামল মিত্র, লতা মঙ্গেশকর, দ্বিজেন বন্দ্যোপাধ্যায় ও অধীর বাগচী।
মেমসাহেব (চলচ্চিত্র)

মেম সাহেব পিনাকী মুখার্জী পরিচালিত ১৯৭২ সালের ভারতীয় বাংলা ভাষার চলচ্চিত্র। এটি নির্মিত হয়েছিল প্রখ্যাত সাহিত্যিক নিমাই ভট্টাচার্যের "একই নামের" উপন্যাস অবলম্বনে। এতে মুখ্য ভূমিকায় অভিনয় করেছিলেন উত্তম কুমার এবং অপর্ণা সেন।
মেমসাহেব চলচ্চিত্রের গানের সুর ও সঙ্গীত পরিচালনা করেছেন অসীমা ভট্টাচার্য। তার সহকারীর দায়িত্ব পালন করেছেন অলোক নাথ দে। ছবিতে কবিগুরু রবীন্দ্রনাথ ঠাকুরের "খোল দ্বার খোল" ও কবি অতুল প্রসাদ সেনের "বঁধু এমন বাদলে" গান দুটি ব্যবহৃত হয়েছে। এছাড়া অন্য গানের গীত রচনা করেছেন মিল্টু ঘোষ। গানে কণ্ঠ দিয়েছেন মান্না দে, অসীমা ভট্টাচার্য, শৈলেন মুখোপাধ্যায় এবং বাণীচক্র ও শাহানা স্কুল অফ্‌ মিউজিকের ছাত্রছাত্রীবৃন্দ।
সুমিত্রা মুখোপাধ্যায়

সুমিত্রা মুখোপাধ্যায় (৩০ মার্চ ১৯৪৯ - ২১ মে ২০০৩) একজন খ্যাতনামা ভারতীয় বাঙালি অভিনেত্রী যিনি বাংলা সিনেমায় তার কাজের জন্য পরিচিত ছিলেন। রঞ্জিত মল্লিক, উত্তম কুমার, সৌমিত্র চট্টোপাধ্যায়, সন্তু মুখোপাধ্যায় এবং দীপঙ্কর দে-র মতো অভিনেতাদের সাথে তাঁর অন-স্ক্রিন জুটি জনপ্রিয়।
শ্রীমতি সুমিত্রা মুখোপাধ্যায়ের প্রথম চলচ্চিত্র "আজকের নায়ক" ১৯৭২ সালে মুক্তি পেয়েছিল। তিনি প্রায় ৪০০টি ছবিতে অভিনয় করেছেন, তার অভিনয় দক্ষতা দর্শক-প্রশংসা পেয়েছে।
বিকাশ রায়

বিকাশ রায় (১৯১৬-১৯৮৭) একজন বিখ্যাত বাঙালি অভিনেতা। তিনি বহু ছবিতে পার্শ্বচরিত্রে দাপটের সাথে অভিনয় করেছেন।
তার জন্ম কলকাতার ভবানীপুরে। পিতার নাম যুগলকিশোর রায়। তাদের পৈতৃক নিবাস ছিল নদীয়ার মদনপুর নিকট প্রিয়নগরে। কলকাতার মিত্র ইন্সটিটিউশন থেকে ১৯৩২ খ্রিষ্টাব্দে ম্যাট্রিকুলেশন পাশ করে কলকাতা বিশ্ববিদ্যালয় থেকে স্নাতক হন ১৯৩৬ সালে। সিনেমা-থিয়েটারের চাইতে ঝোঁক ছিল বেশি সাহিত্যে। প্রেসিডেন্সি কলেজ এ পড়ার সময় কলেজ ম্যাগাজিনে নিয়মিত লিখতেন। ‘বেদুইন’ নামে একটা সাহিত্য পত্রিকাও প্রকাশ করেছিলেন। বি.এল (আইন) পাশ করেন ১৯৪১ সালে, কিন্তু স্থায়ীভাবে ওকালতি পেশা গ্রহণ করেননি। কর্মজীবন শুরু হয় এক ব্যারিস্টারী ফার্মের জুনিয়র হিসাবে। আইন ব্যবসা ছেড়ে দিয়ে চাকরি নিলেন সরকারি সিভিল ডিফেন্স বিভাগে, হেড ক্লার্কের। সেখানেও থাকলেন না। অনেক কম বেতনে, আশি টাকার মাস মাইনেতে চাকুরি নিলেন রেডিওর ঘোষকের। রেডিওর অনিশ্চিত চাকুরি ছেড়ে এক বাল্যবন্ধুর সহায়তায় যোগ দিলেন বিখ্যাত বিজ্ঞাপন সংস্থায় যোগ দেন।
বিকাশ রায় তার বাচনভঙ্গি, কন্ঠস্বর এবং অনবদ্য স্টাইলের জন্যে বাংলা চলচ্চিত্রে বিশেষ স্থান করে নেন। তার অভিনয় জীবন দীর্ঘ ৩৮ বছরের। এর মধ্যে তিনি মঞ্চেও অভিনয় করেছেন। তার অভিনীত শ্রেষ্ঠ ছবিগুলির মধ্যে ৪২, রত্নদীপ, জিঘাংসা, টাকা আনা পাই, কীর্তিগড়, না, মরুতীর্থ হিংলাজ, সব্যসাচী, বনহংসী, রাত্রির তপস্যা, আরোগ্য নিকেতন উল্লেখযোগ্য। পরিচালনা ও প্রযোজনা করেছেন অনেকগুলি বিখ্যাত বাংলা সিনেমা।
তার রচিত গ্রন্থ 'মনে পড়ে', 'কিছু ছবি কিছু গল্প', 'প্রসঙ্গ অভিনয়', 'আমি'।
সন্তোষ দত্ত

সন্তোষ দত্ত (২ ডিসেম্বর ১৯২৫ – ৫ মার্চ ১৯৮৮) একজন বাঙালি অভিনেতা ছিলেন। তিনি সত্যজিৎ রায় পরিচালিত দুটি ফেলুদা সিরিজের চলচ্চিত্র "সোনার কেল্লা" এবং "জয় বাবা ফেলুনাথে" জটায়ুর ভূমিকায় অভিনয় করেছিলেন।
সন্তোষ দত্তের অভিনীত কয়েকটি ছবি হল
কানন দেবী

বহু প্রতিভার কানন দেবী অভিনয়ের পাশাপাশি নৃত্য এবং সঙ্গীতেও ছিলেন পারদর্শী। প্রায় ৭০-এর অধিক চলচ্চিত্রে অভিনয় করেছেন তিনি। এছাড়াও বিজ্ঞাপন চিত্রেও দেখা যায় তাঁকে। কানন দেবীর আত্মজীবনী "সবারে আমি নমি"। শিল্প মাধ্যমে অসাধারণ অবদানের জন্যে ভারত সরকার তাকে ১৯৬৪ সালে পদ্মশ্রী উপাধিতে ভূষিত করেন। ১৯৭৬ সালে তিনি দাদাসাহেব ফালকে পুরস্কার লাভ করেন।
কানন দেবীর ১৯১৬ সালে হাওড়া, বেঙ্গল, ব্রিটিশ ভারতে জন্ম নেন। তিনি ছিলেন একজন রক্ষিতার সন্তান। তাঁর বাবা রতন চন্দ্র দাস ছিলেন সওদাগর অফিসের কেরানি। তাঁর বাবার একটি ছোট দোকানও ছিলো। নয় বছর বয়সে কাননের বাবা মারা যান। বাবার মৃত্যুর পর কাননের মা তাঁর দুই কন্যাকে নিয়ে এক দূর সম্পর্কের আত্মীয়ের বাড়িতে রাঁধুনী ও ঝিয়ের কাজ শুরু করেন। তাই তাঁরা অসম্ভব দারিদ্র্যের মাঝে একটি ছোট বাসা ভাড়া নেন। দরিদ্রতার কারণে কানন মাত্র বার-তের বছর বয়সেই ম্যাডানের স্টুডিওতে হাজির হন অভিনয় করতে। এবং সেই সময়েই নির্বাক চলচ্চিত্র "জয়দেবে" (১৯২৬) অভিনয় করেন।
১৯২৬ সালে জয়তিশ বন্দোপাধ্যায়ের "জয়দেবে" চলচ্চিত্রে অভিনয়ের মাধ্যমে কানন দেবীর অভিনয়ের শুরু হলেও তাঁর সত্যিকারের অভিনয় জীবন শুরু হয় ১৯৩০ সালে। মূলত দারিদ্রতার কারণে কিশোর বয়স থেকেই তাঁকে পর্দায় নগ্নতার দৃশ্যে অভিনয় করতে হয়েছে। ১৯৩১ সালে জ্যোতিশ বন্দোপাধ্যায়ের "জোর বরাত" পূর্ণাঙ্গ সবাক চলচ্চিত্রের একটি দৃশ্যে নায়ক তাঁকে জড়িয়ে ধরে ঠোটে চুমু খাওয়ায় তিনি অপমানিত ও ব্যথিত বোধ করেন। যদিও পরিচালকের নির্দেশেই নায়ক তাঁকে না জানিয়েই এই কাজ করেছিলেন। অভিভাবকহীন নিম্নবিত্তের মেয়ে হওয়ায় নানাভাবে তাঁকে অর্থের লোভ দেখিয়ে নগ্ন দৃশ্যে অভিনয়ের জন্যে বাধ্য করা হতো। ১৯৩৫ সালে সতীশ দাশগুপ্তের "বাসব দত্তা" চলচ্চিত্রে তার অনিচ্ছায় নগ্নতার প্রদর্শন ছিলো। এছাড়াও তার অসহায়ত্বের সুযোগ নিয়ে পরিচালকেরা অর্থিকভাবেও তাকে ঠকাতেন। ১৯৩৫ সালে মুক্তি পায় তার জ্যোতিশ বন্দোপাধ্যায়ের "মানময়ী গার্লস স্কুল" এবং এর মাধ্যমেই তিনি নিজেকে চলচ্চিত্র জগতে প্রতিষ্ঠিত করেছেন। এরপর ১৯৩৭ সালে "মুক্তি" চলচ্চিত্র তাঁকে সর্বপ্রথম অভিনেত্রী হিসেবে সফলতা এনে দেয়।
১৯৩৭ সাল থেকে ১৯৪৪ সাল পর্যন্ত কানন দেবীর জন্য সবচেয়ে বেশি খ্যাতির সময় ছিল। তিনি এ সময় সম্ভ্রান্ত কানন দেবীতে পরিণত হন কানন বালা থেকে। তিনি তখন রোমান্টিক নায়িকার বদলে স্ত্রী ও মায়ের ভূমিকাতেই বেশি অভিনয় করেন। ১৯৪৮ সালে তিনি শ্রীমতি পিকচার্স গড়ে তোলেন যার বেশির ভাগ ছবিই ছিল শরৎচন্দ্র চট্টোপাধ্যায়ের কাহিনী অবলম্বনে। এই কোম্পানীর ছবিতে তিনি কেবল অভিনয় ও প্রযোজনাই করেন নি, তিনি পরিচালনাও করেন। তার ছবির পরিচালকের একটি তিন সদস্য বিশিষ্ট দল ছিল যার নাম সব্যসাচী। তিনি তিন জনের একজন ছিলেন।
কানন দেবী একজন ভাল গায়িকাও ছিলেন। তিনি ওস্তাদ আল্লারাখার কাছে উচ্চাঙ্গ সঙ্গীতের শিক্ষা নেন। এছাড়াও তিনি ভীষ্মদেব চট্টোপাধ্যায়, রাইচাঁদ বড়াল, কাজী নজরুল ইসলাম, অনাদি দস্তিদার ও পঙ্কজ কুমার মল্লিকদের কাছেও তালিম নেন। তিনি আধুনিক গান ছাড়াও রবীন্দ্র সঙ্গীতও গেয়েছিলেন, যা রবীন্দ্রনাথকেও খুশি করে তুলেছিল। এ গানকে তিনি ভদ্রঘর থেকে বাংলার সাধারণ ঘরেও জনপ্রিয় করে তুলেছিলেন।
কানন দেবী ভীষণ জনপ্রিয় ছিলেন। চলচ্চিত্রে ইতিহাসবিদ রবি বসু লিখেছেন যে কানন বালাকে দেখে অনেক যুবক ও প্রৌঢ়ের হৃৎস্পন্দন বেড়ে যেত। রূপবাণী সিনেমা হলে এক উদ্ভ্রান্ত যুবক মোহগ্রস্ত হয়ে তার সিনেমার রোমান্টিক দৃশ্যের সময় পর্দার দিকে ছুটে গিয়েছিল তাকে ধরতে।কলকাতার রাস্তায় চট বিছিয়ে তার আলোকচিত্র বিক্রি হত। মহিলারা তার ফ্যাশনে শাড়ি-ব্লাউজ পরা শুরু করেন। এমনকি কানের দুলও তৈরি করান তারা।
মৃণাল সেন

মৃণাল সেন (১৪ মে ১৯২৩ - ৩০ ডিসেম্বর ২০১৮) ছিলেন প্রখ্যাত ভারতীয় বাঙালি চলচ্চিত্র পরিচালক, চিত্রনাট্যকার ও লেখক।
১৯২৩ সালের ১৪ মে মৃণাল সেন তৎকালীন ব্রিটিশ ভারত পূর্ব বঙ্গের (বর্তমান বাংলাদেশ) ফরিদপুরের একটি শহরে বৈদ্যব্রাহ্মণ পরিবারে জন্মগ্রহণ করেন। ফরিদপুরে থাকাকালীন তিনি সেখানেই উচ্চ বিদ্যালয়ের শিক্ষা সম্পন্ন করেন। এরপর তিনি পড়াশোনার জন্য কলকাতায় আসেন এবং স্কটিশ চার্চ কলেজ এবং কলকাতা বিশ্ববিদ্যালয়ে পদার্থবিদ্যা পড়াশোনা করেন। ছাত্রাবস্থায় তিনি কমিউনিস্ট পার্টির সাংস্কৃতিক শাখার সঙ্গে যুক্ত হন। যদিও তিনি কখনও কমিউনিস্ট পার্টির সদস্য হন নি। চল্লিশের দশকে তিনি সমাজবাদী সংস্থা আইপিটিএর (ইন্ডিয়ান পিপ্‌লস থিয়েটার অ্যাসোসিয়েশন) সঙ্গে যুক্ত হন এবং এর মাধ্যমে তিনি সমমনোভাবাপন্ন মানুষদের কাছাকাছি আসেন। কলকাতা বিশ্ববিদ্যালয়ে পড়াশোনা করবার পর তিনি একজন সাংবাদিক, একজন ওষুধ বিপণনকারী এবং চলচ্চিত্রে শব্দ কলাকুশলী হিসাবে কাজ করেন।
১৯৫৫ সালে মৃণাল সেনের প্রথম পরিচালিত ছবি "রাত-ভোর" মুক্তি পায়। এই ছবিটি বেশি সাফল্য পায় নি। তার দ্বিতীয় ছবি "নীল আকাশের নিচে" তাকে স্থানীয় পরিচিতি এনে দেয়। তার তৃতীয় ছবি "বাইশে শ্রাবণ" থেকে তিনি আন্তর্জাতিক পরিচিতি পান।
১৯৬৯ সালে তার পরিচালিত ছবি "ভুবন সোম" মুক্তি পায়। এই ছবিতে বিখ্যাত অভিনেতা উৎপল দত্ত অভিনয় করেছিলেন। এই ছবিটি অনেকের মতে মৃণাল সেনের শ্রেষ্ঠ ছবি। তার কলকাতা ট্রিলোজি অর্থাৎ "ইন্টারভিউ" (১৯৭১), "কলকাতা ৭১" (১৯৭২) এবং "পদাতিক" (১৯৭৩) ছবি তিনটির মাধ্যমে তিনি তৎকালীন কলকাতার অস্থির অবস্থাকে তুলে ধরেছিলেন। মধ্যবিত্ত সমাজের নীতিবোধকে মৃণাল সেন তুলে ধরেন তার খুবই প্রশংসিত দুটি ছবি "এক দিন প্রতিদিন" (১৯৭৯) এবং "খারিজ" (১৯৮২) এর মাধ্যমে। "খারিজ" ১৯৮৩ সালের কান আন্তর্জাতিক চলচ্চিত্র উৎসবে বিশেষ জুরি পুরস্কার পেয়েছিল। ১৯৮০ সালের চলচ্চিত্র আকালের সন্ধানে। এই ছবিতে দেখানো হয়েছিল একটি চলচ্চিত্র কলাকুশলী দলের একটি গ্রামে গিয়ে ১৯৪৩ খ্রীষ্টাব্দের দুর্ভিক্ষের উপর একটি চলচ্চিত্র তৈরির কাহিনী। কীভাবে ১৯৪৩ এর দুর্ভিক্ষের কাল্পনিক কাহিনী মিলেমিশে একাকার হয়ে যায় সেই গ্রামের সাধারণ মানুষদের সাথে সেটাই ছিল এই চলচ্চিত্রের সারমর্ম। আকালের সন্ধানে ১৯৮১ সালের বার্লিন আন্তর্জাতিক চলচ্চিত্র উৎসবে বিশেষ জুরি পুরস্কার হিসাবে রুপোর ভালুক জয় করে। মৃণাল সেনের পরবর্তীকালের ছবির মধ্যে উল্লেখযোগ্য মহা পৃথিবী (১৯৯২) এবং অন্তরীণ (১৯৯৪)। তার শেষ ছবি আমার ভুবন মুক্তি পায় ২০০২ সালে।
মৃণাল সেন বাংলা ভাষা ছাড়াও হিন্দি, ওড়িয়া ও তেলুগু ভাষায় চলচ্চিত্র নির্মাণ করেছেন। ১৯৬৬ সালে ওড়িয়া ভাষায় নির্মাণ করেন "মাটির মনীষ", যা কালীন্দিচরণ পাণিগ্রাহীর গল্প অবলম্বনে নির্মিত হয়। ১৯৬৯ এ বনফুলের কাহিনী অবলম্বনে হিন্দি ভাষায় নির্মাণ করেন "ভুবন সোম"। ১৯৭৭ সালে প্রেম চন্দের গল্প অবলম্বনে তেলুগু ভাষায় নির্মাণ করেন "ওকা উরি কথা"। ১৯৮৫ সালে নির্মাণ করেন "জেনেসিস", যা হিন্দি, ফরাসি ও ইংরেজি তিনটি ভাষায় তৈরি হয়।
মৃণাল সেন ২০১৮ সালের ডিসেম্বর মাসের ৩০ তারিখ রবিবার সকালে নিজ বাসভবনে ৯৫ বছর বয়সে মৃত্যুবরণ করেন।
মৃণাল সেন পরিচালিত চলচ্চিত্র গুলি প্রায় সবকটি বড় চলচ্চিত্র উৎসব থেকে পুরস্কার জয় করেছে। ভারত এবং ভারতের বাইরের অনেক বিশ্ববিদ্যালয় তাকে সাম্মানিক ডক্টরেট ডিগ্রি প্রদান করে। তিনি ইন্টারন্যাশনাল ফেডারেশন অফ দি ফিল্ম সোসাইটির প্রেসিডেন্ট নির্বাচিত হয়েছিলেন।
সাত পাকে বাঁধা

সাত পাকে বাঁধা সৌমিত্র চট্টোপাধ্যায় এবং সুচিত্রা সেন অভিনীত একটি বাংলা সিনেমা । ছবিটি ১৯৬৩ সালে মুক্তি পায়। পরিচালক অজয় কর। "সাত পাকে বাঁধা" চলচ্চিত্রে অভিনয়ের জন্য মস্কো চলচ্চিত্র উৎসবে নায়িকা সুচিত্রা সেন "সিলভার প্রাইজ ফর বেস্ট অ্যাকট্রেস" জয় করেন। তিনিই প্রথম ভারতীয় অভিনেত্রী যিনি কোনো আন্তর্জাতিক চলচ্চিত্র উৎসবে পুরস্কৃত হয়েছিলেন।
সুখেন্দু দত্ত (সৌমিত্র চট্টোপাধ্যায়), একজন শিক্ষিত দরিদ্র এতিম, যে কলকাতার একটি ছোট অ্যাপার্টমেন্টে তার খালার সাথে থাকে। বিশ্ববিদ্যালয়ে নিয়মিত চাকরির পাশাপাশি সে প্রাইভেট টিউশনি করেও জীবিকা নির্বাহ করে। সুখেন্দু তার এক ছাত্রের মাধ্যমে একজনের ব্যক্তিগত অনুষ্ঠানে একজন সুশিক্ষিত মহিলা অর্চনা বসুর (সুচিত্রা সেন) সাথে পরিচিত হয়, এই অর্চনা বসু একজন ধনী পরিবারের নারী। এক সময় তারা একে অপরের প্রেমে পড়ে এবং বিয়ে করে। অর্চনার মা তার সাথে সুখেন্দুর সম্পর্কটা শুরু থেকেই মেনে নিতে পারেনা, এবং অর্চনার মা'র কারণেই সুখেন্দুর সাথে অর্চনার বিয়ে বিচ্ছেদ ঘটে।
বিদ্যুৎশক্তি সঞ্চালন

বিদ্যুৎশক্তি সঞ্চালন ব্যবস্থা বা বিদ্যুৎ শক্তি সঞ্চারণ এমন একটি ব্যবস্থা যার মাধ্যমে ব্যবহারকারীদের কাছে বিদ্যুৎশক্তি প্রেরণ করা হয়। এই শব্দটি এক স্থান থেকে অন্য স্থানে বিদ্যুৎশক্তি পরিচালনের ক্ষেত্রে ব্যবহৃত হয়। সাধারণতঃ বিদ্যুৎশক্তি উৎপাদন কেন্দ্র থেকে জনবসতিপূর্ণ এলাকার কাছাকাছি অবস্থিত সাবস্টেশন পর্যন্ত বিদ্যুৎ পরিবহনকে বিদ্যুৎশক্তি সঞ্চালণ বলে। বিদ্যুৎ উৎপাদন কেন্দ্রে উৎপাদিত বিদ্যুৎ শক্তিকে আরোহী রূপান্তরকের (transformer) মাধ্যমে উচ্চ বিভবে রূপান্তরিত করে তা সঞ্চালন করা হয়। সঞ্চালিত বিদ্যুৎ বিদ্যুৎ সাবস্টেশনে গেলে সেখানে আবার অবরোহী রূপান্তরকের মাধ্যমে নিম্ন বিভবে রুপান্তরিত করা হয়। বসতবাড়ি বা শিল্প কারখানায় সাধারণত সঞ্চালণ বিভবের থেকে কম বিভবেই বিদ্যুৎ শক্তি ব্যবহার করা হয়। এজন্য সঞ্চালণ বিভব থেকে বণ্টন বিভবে রূপান্তর অবশ্যম্ভাবী।
বিদ্যুৎশক্তি সঞ্চালণ এবং বিদ্যুৎশক্তি বিতরণ দুটি ভিন্ন ব্যবস্থাকে নির্দেশ করে। বিদ্যুৎশক্তি বিতরণ ব্যবস্থার মাধ্যমে সাবস্টেশন থেকে ব্যবহারকারীর কাছে বিদ্যুৎশক্তি সরবরাহ করা হয়। বিদ্যুৎশক্তি সঞ্চালন ব্যবস্থায় বিপুল পরিমাণ শক্তি সরবরাহ করা হয় বিধায় সাধারণতঃ এ ব্যবস্থায় উচ্চ বিভব (১১০ কেভি বা কিলোভোল্ট) ব্যবহার করা হয়। মূলতঃ ঝুলন্ত সঞ্চালন লাইনের মাধ্যমে দূর দূরান্তে বিদ্যুৎশক্তি প্রেরণ করা হয়। শুধুমাত্র অত্যন্ত ঘনবসতিপূর্ণ এলাকায় (যেমন বড় বড় শহরে) মাটির নিচে দিয়ে বিদ্যুৎশক্তি প্রেরণ করা হয়। এসব এলাকায় বিপুল পরিমাণে ক্যাপাসিটিভ এবং রেজিস্টিভ লস থাকে এবং এখানে ঝুলন্ত সঞ্চালন লাইন নির্মাণ অত্যন্ত ব্যয়বহুল বলে মাটির নিচের সঞ্চালন লাইন ব্যবহার করা হয়।
আগফা

আগফা (Agfa) একটি বেলজিয়ান বহুজাতিক ব্যবসা প্রতিষ্ঠান যারা এনালগ ও ডিজিটাল ফটো ও ইমেজিং কাজে ব্যবহৃত দ্রব্রসামগ্রী প্রডাক্টস প্রস্তুত ও বাজারজাত করে। পাশাপাশি আগফার তথ্য প্রযু্ক্তি ব্যবসা আছে। বাংলাদেশে আগফা ব্রান্ডের নামে অনেক স্টুডিও আছে। এটি ফিল্ম, পেপার, ফটোল্যাব তৈরি করে থাকে। প্রতিষ্ঠানটির তিনটি বিভাগ রয়েছে। আগফা গ্রাঢিক্স, সমন্বিত প্রাক-ছাপার কাজ (prepress) এবং ইন্ডাস্ট্রিয়াল ইংকজেট সিস্টেমের ব্যবসা করে। আগফা হেল্‌থকেয়ার হাসপাতাল ও অন্যান্য স্বাস্থ্যসেবা প্রদানকারী প্রতিষ্ঠানে ইমেজিং যন্ত্র ও তার সাথে তথ্য প্রযুক্তি সরবরাহ করে। Agfa স্পেশিয়ালিটি প্রডাক্ট বিভিন্ন শিল্পে বিশেষায়িত পণ্য সরবরাহ করে।
কোম্পানির সদরদপ্তর বেলজিয়ামের মর্টসেলে অবস্থিত। আগফা ৪০ দেশে বিক্রয় কর্মকাণ্ড পরিচালনা করে। যে সব দেশে আগফার নিজস্ব বিক্রয় ব্যবস্থা নেই সে সব দেশে এজেন্ট ও বিক্রয় প্রতিনিধির মাধ্যমে ব্যবসা পরিচালনা করে। ২০১১ সালের শেষে, সারা বিশ্বে কোম্পানির মোট কর্মচারীর সংখ্যা ছিল ১১,৭২৮ জন। পৃথিবীর বিভিন্ন স্থানে আগফার কারখানা আছে। সবচেয়ে বড় কারখানা এবং রিসার্চ সেন্টারট বেলজিয়াম, যুক্তরাষ্ট্র, কানাডা, জার্মানি, ফ্রান্স, ইটালি এবং চায়নায় অবস্থিত।
ঝিন্দের বন্দী

ঝিন্দের বন্দী চলচ্চিত্রটি তৈরি হয়েছিল শরদিন্দু বন্দ্যোপাধ্যায়ের একই নামের উপন্যাসের কাহিনী নিয়ে। এই সিনেমার মুখ্য ভূমিকায় অভিনয় করেছিলেন উত্তম কুমার, সৌমিত্র চট্টোপাধ্যায় এবং অরুন্ধতী দেবী।
ছবির কাজ শুরু করার আগে তার নায়ককে বললেন, ‘‘তোমাকে একটু ঘোড়ায় চড়া শিখতে হবে।’’
উত্তমকুমার শুনে বললেন, ‘‘জানতাম, জানো। অনেক দিন চড়ি না, এই যা। প্র্যাকটিস করতে হবে।’’
ব্যবস্থা করে দিলেন পরিচালক। ভোর পাঁচটায় উঠে ময়দানে ঘোড়া চড়তেন তার নায়ক। একেবারে নিয়ম করে। সে যত কাজই থাকুক। তাতে ফলও মিলল হাতেনাতে।
শ্যুটিং-এর সময় তাকে দেখে তপন সিংহর মনে হয়েছিল, এ নায়ক উত্তমকুমার নয়, পোড়খাওয়া কোনও এক ঘোড়-সওয়ার।
ছবির জন্য তরোয়াল খেলাও শিখতে হবে। তাতেও রাজি হলেন নায়ক। ম্যাসি টেলর বলে একজন বিদেশিকে আনলেন তপন সিংহ। অলিম্পিক বিজয়ী।
চেয়ারে বসে ম্যাসির অসিচালনা দেখে দেখে তাকে হুবহু কপি করে ফেললেন নায়ক। পরিচালক তো বটেই, চমকে গিয়েছিলেন স্বয়ং ম্যাসিও।
আইএমডিবিতে ঝিন্দের বন্দী
অরুন্ধতী দেবী

অরুন্ধতী দেবী (জন্ম: ১৯২৪ - মৃত্যু: ৩১ জানুয়ারি, ১৯৯০) একজন বাঙালি ভারতীয় অভিনেতা, পরিচালক, লেখক এবং গায়ক। যিনি মূলত বাংলা সিনেমায় তাঁর কাজের জন্য পরিচিত।
অরুন্ধতী দেবী বিশ্বভারতী বিশ্ববিদ্যালয়ের একজন ছাত্রী ছিলেন, যেখানে তিনি শৈলজারঞ্জন মজুমদারের কাছে রবীন্দ্রসংগীতে প্রশিক্ষণ নিয়েছিলেন । তিনি ১৯৪০ সালে অল ইন্ডিয়া রেডিওতে একজন রবীন্দ্রসংগীত গায়িকা হিসাবে তাঁর কর্মজীবন শুরু করেন। " "একজন অভিনেত্রী হিসেবে, অরুন্ধতী দেবী কার্তিক চট্টোপাধ্যায়ের বাংলা চলচ্চিত্র "মহাপ্রস্থানের পথে ".(১৯৫২) চলচ্চিত্রে আত্মপ্রকাশ করেন যার একটি হিন্দি সংস্করণও ছিল "যাত্রিক" শিরোনামে ।  পরবর্তীতে তিনি "নবজন্ম" (১৯৫৬) ছবিতে দেবকীকুমার বসু, "চলচল" (১৯৫৬) এবং "পঞ্চতপা" (১৯৫৭) ছবিতে অসিত সেন, প্রভাত মুখোপাধ্যায়ের মতো পরিচালকদের সঙ্গে কাজ করেছেন।"মা" (১৯৫৬), "মমতা" (১৯৫৭), "বিচরক" (১৯৫৯) এবং "আকাশপাতাল" (১৯৬০) এবং "কালামাটি ``তে তপন সিনহা (১৯৫৮), "ঝিন্দের বন্দী ( ১৯৬১" ), "জতুগৃহ" (১৯৬৪)। ১৯৬৩ সালে, তিনি বিজয় বসু পরিচালিত জাতীয় পুরস্কারবিজয়ী বাংলা চলচ্চিত্র "ভগিনী নিবেদিতা" (১৯৬২) তে নামভূমিকার জন্য শ্রেষ্ঠ অভিনেত্রীর জন্য বিএফজেএ পুরস্কারে ভূষিত হন । ১৯৬৭ সালে, তিনি ১৪তম জাতীয় চলচ্চিত্র পুরস্কারে তাঁর পরিচালনায় প্রথম ছবি "ছুটি " র জন্য উচ্চ সাহিত্যিক কাজের উপর ভিত্তি করে শ্রেষ্ঠ চলচ্চিত্রের জন্য জাতীয় চলচ্চিত্র পুরস্কারে ভূষিত হন ।
তিনি ১৯২৩ সালে বাংলাদেশের বরিশালের বিখ্যাত গুহঠাকুর পরিবারে জন্মগ্রহণ করেন। পারিবারিকভাবে সাংস্কৃতিক পরিবেশের মধ্যে বেড়ে উঠেছিলেন। ছোটবেলায় নৃত্য ও সংগীতের অনুশীলন করেন ও গান শেখেন। বিশ্বভারতী বিশ্ববিদ্যালয়ের অধ্যাপক শৈলজারঞ্জন মজুমদার ছিলেন তাঁর সঙ্গীত শিক্ষক। সংগীত ও নৃত্য ছাড়াও অভিনয়ের প্রতি আকর্ষণ ছিল। মাত্র ছয় বছর বয়সে অভিনয়ে হাতেখড়ি হয়। রবীন্দ্রনাথের ডাকঘর নাটকে অমলের ভূমিকায় অভিনয় করেছেন। এরপর রবীন্দ্রনাথ ঠাকুরের প্রত্যক্ষ তত্ত্বাবধানে কলকাতার জোড়াসাঁকোর ঠাকুর বাড়িতে ‘মায়ার খেলা’ নাটকে অভিনয় করেন তিনি।
খ্যাতনামা চিত্রনির্মাতা প্রতিষ্ঠান নিউ থিয়েটার্সের ‘মহাপ্রস্থানের পথে’ (১৯৫২) ছবিতে অভিনয়ের মাধ্যমে চলচ্চিত্র জীবনে প্রবেশ করেন। চিত্রনাট্যকার বিনয় চট্টোপাধ্যায় একাজে তাকে প্রথম সহায়তা করেন। প্রথম ছবিতেই অভিনয় দক্ষতা প্রমাণ করেন এবং একের পর এক বাংলা সিনেমায় সফলভাবে অভিনয় করে গেছেন অরুন্ধতী দেবী। এর মধ্যে ‘নদ ও নদী’ (১৯৫৪), ‘বকুল’ (১৯৫৪), ‘সতী’ (১৯৫৪), ‘প্রশ্ন’ (১৯৫৪), ‘গোধূলি’ (১৯৫৫), ‘মা’ (১৯৬০), ‘পঞ্চতপা’ (১৯৬০), ক্ষুধিত পাষাণ (১৯৬০) ও ‘দুজনার’ (১৯৫৫) অন্যতম। ভগিনী নিবেদিতার জীবনাবলম্বনে তার অভিনীত "ভগিনী নিবেদিতা" সাড়া ফেলে। তিনি বেশ কয়েকটি ছবি পরিচালনাও করেন। চল্লিশের দশকে তার বিবাহ হয় প্রভাত কুমার মুখোপাধ্যায়ের সঙ্গে এবং তাদের অনুরাধা নামে একটি কন্যা হয়। বিবাহ বিচ্ছেদের পরে তিনি বিখ্যাত পরিচালক তপন সিংহের সাথে বিবাহ বন্ধনে আবদ্ধ হন।তাদের এক পুত্র অনিন্দ্য সিংহ পেশায় বিজ্ঞানী।
করলা

করলা (উস্তে, করল্লা, উচ্ছা, উচ্ছে) এক প্রকার ফল জাতীয় সবজি। ইংরেজিতে একে Balsam pear, alligator pear, bitter gourd, bitter melon, bitter cucumber ইত্যাদি বলা হয়। করলা গাছের বৈজ্ঞানিক নাম "Momordica charantia" যা Cucurbitaceae পরিবারভুক্ত এক প্রকার লতা জাতীয় উদ্ভিদ। এছাড়া ওকিনাওয়ার আদি ভাষা থেকে উদ্ভূত 'গয়া' এবং সংস্কৃত থেকে উদ্ভূত 'কারাভেলা' নাম দুটিও ইংরেজি ভাষায় প্রচলিত। করলার আদি নিবাস ভারতীয় উপমহাদেশ, যা ১৪শ শতাব্দিতে চীনে নিয়ে যাওয়া হয়েছিল।
করলা তেতো স্বাদযুক্ত এবং এর শরীর কাঁটার মত ওয়ার্টে ভরা। পরিণত ফল লম্বাটে, রঙ কাঁচা অবস্থায় সবুজ, পাকলে কমলা বা লাল, দৈর্ঘ্য ১২-২৫ সেন্টিমিটার (৫-১০ ইঞ্চি), প্রস্থ ৫-৭ সেমি হয়ে থাকে। করলা কেটে লবণ জলে ডুবিয়ে রাখলে তিক্ততা কমে। দক্ষিণ এশীয় এই সবজি এখন সারা পৃথিবীতে বিশেষ করে ক্রান্তীয় অঞ্চলে ছড়িয়ে পড়েছে।
করলা গাছ কিউকার্বিটেসি অর্থাৎ শশা পরিবারের সদস্য। এটি একবর্ষজীবী লতা জাতীয় উদ্ভিদ। একই গাছে পুরুষ ও স্ত্রী ফুল হয় (monoecious)।
করলার বীজ এঁটেল মাটিতে ২.৫-৫ সেমি গভীরে এবং ৯০-১২০ সেমি দূরত্বে লাগাতে হয়।
প্রতি ১০০ গ্রাম করলায় বিভিন্ন প্রকার পুষ্টি উপাদানের পরিমাণ-
অ্যালার্জি প্রতিরোধে এর রস দারুণ উপকারী। ডায়াবেটিস রোগীদের জন্যও এটি উত্তম। প্রতিদিন নিয়মিতভাবে করলার রস খেলে রক্তের শর্করা নিয়ন্ত্রণে রাখা সম্ভব। বাতের ব্যাথায় নিয়মিত করলা রস খেলে ব্যাথা আরোগ্য হয়। আর্য়ুবেদের মতে করলা কৃমিনাশক, কফনাশক ও পিত্তনাশক। করলার জীবাণু নাশক ক্ষমতাও রয়েছে। ক্ষতস্থানের উপরে পাতার রসের প্রলেপ দিলে এবং উচ্ছে গাছ সেদ্ধ জলদিয়ে ক্ষত ধুলে কয়েকদিনের মধ্যেই ক্ষত শুকিয়ে যায়। অ্যালার্জি হলে এর রস দু চা চামচ দুবেলা খেলে সেরে যাবে। চর্মরোগেও করলা বেশ উপকারী। এছাড়া জন্ডিস ও লিভারের অসুখে খাবারে অরুচি দেখা দিলে করলা খেলে রুচি আসে।
নিয়ন্ত্রণ ব্যবস্থা

নিয়ন্ত্রণ ব্যবস্থা এমন একটি যন্ত্র বা যন্ত্রের সমন্বয় যা অন্য কোন যন্ত্রের আচরণ নির্ধারণ করে। কিছু কিছু যন্ত্র অবশ্য অনিয়ন্ত্রণেযাগ্য। 
নিয়ন্ত্রণ ব্যবস্থা কিছু যন্ত্রাংশের সমন্বয় যা এমনভাবে সংযোজিত বা সম্পর্কিত করা হয় যেন তা নিজেকে বা অন্য কোন যন্ত্রকে নির্দেশনা প্রদান বা পরিচালনা n. 8 ⁸8nn8
mariga 87 kee y r e সক্ষম।
কালেন সংখ্যা

কালেন সংখ্যা হল "n" · 2 + 1 আকৃতির সব স্বাভাবিক সংখ্যা। একে "C" আকারে লেখা হয়। জেমস কালেন ১৯০৫ সালে প্রথম এই সংখ্যা নিয়ে গবেষণা করেন।
এটা দেখা গেছে যে, প্রায় সমস্ত কালেন সংখ্যা যৌগিক সংখ্যা। যে কয়েকটি "মৌলিক কালেন সংখ্যা"র সন্ধান পাওয়া গেছে, তাদের সংশ্লিষ্ট "n" এর মান হচ্ছে, "n" = 1, 141, 4713, 5795, 6611, 18496, 32292, 32469, 59656, 90825, 262419, 361275, 481899 এবং 1354828 তা সত্ত্বেও অনুমান করা হয়েছে যে, কালেন মৌলিক সংখ্যার সংখ্যা অগুণতি।
২০০৫ সালের আগস্টে "Mark Rodenkirch" এখন পর্যন্ত সবচেয়ে বড় কালেন মৌলিক সংখ্যাটি বের করেন, যার সংশ্লিষ্ট formula_1
কুইক সর্ট

কুইক সর্ট একটি সুপরিচিত সর্টিং অ্যালগোরিদম। টোনি হোর ১৯৬০ সালে এটি উদ্ভাবন করেন। এই সর্টিং অ্যালগোরিদমটি "n" সংখ্যক জিনিসকে সর্ট করতে বা নির্দিষ্ট ক্রমে সাজাতে গড়ে Θ("n" log "n") সংখ্যক তুলনা(comparisons) করে থাকে। তবে ওয়ার্স্ট কেসে অরথাত সব থেকে প্রতিকুল অবস্থায় অ্যালগোরিদমটি O("n") সংখ্যক তুলনা করে থাকে। সাধারণভাবে, কুইক সর্ট অন্যান্য Θ("n" log "n") সর্টিং অ্যালগোরিদমগুলির চেয়ে উল্লেখযোগ্যপরিমাণ দ্রুততর, কারণ এর ভেতরের লুপটি বেশির ভাগ নির্মাণ-কৌশলে সুবিধাজনকভাবে বাস্তবায়ন করা যায় এবং বাস্তব জীবনে ব্যবহৃত বেশির ভাগ উপাত্তের জন্য নকশাটি এমনভাবে বেছে নেয়া যায় যাতে দ্বি-ঘাত সময় এড়ানো সম্ভবপর হয়। কুইক সর্ট একরকমের তুলনাকেন্দ্রিক সর্ট। সুবিধাজনক বাস্তবায়নে এটা আর সুস্থিত সর্ট থাকে না।
কুইক সর্ট বিভক্ত কর এবং জয় কর কৌশলে সর্ট করে থাকে, এজন্য একটা বড় তালিকাকে এটি দুটি ক্ষুদ্রতর তালিকায় বিভক্ত করে।
ধাপগুলি হলোঃ
পুনরাবৃত্তির বেস কেইস বা ভিত্তি অবস্থা হচ্ছে শূন্য বা একক দৈর্ঘ্যের তালিকা যারা আপনা থেকেই সর্টকৃত থাকে। অ্যালগোরিদমটির ইনপুট যদি সসীম একটি তালিকা হয়ে থাকে তাহলে এটি সসীম সময়েই তালিকাটিকে সর্ট করতে পারবে, কারণ প্রতি ইটারেশনে এটি কমপক্ষে একটা সদস্যকে তার চূড়ান্ত অবস্থানে স্থাপন করতে সমর্থ হয়।
সহজ স্যুডোকোডে প্রকাশ করলে অ্যালগরিদমটি হবেঃ
উল্লেখ্য যে, কোন একটা সদস্যকে পর্যবেক্ষণে অন্যান্য সদস্যের সাথে এর তুলনাকেই কেবল ব্যবহার করা হয়েছে বলে কুইক সর্ট একধরনের তুলনাকেন্দ্রিক সর্ট।
ফাংশনাল ভাষাগুলোতে সাধারণত অ্যালগোরিদমগুলো হুবহু লেখা যায়, যেমন হ্যাস্কেলে অ্যালগোরিদমটি হলো:
"ভাগ করে জয় কর " এই পদ্ধতির জন্য মার্জ শর্ট এর মত কুইক শর্টকেও সমান্তরাল-করণ করা যায় |
টেলিগ্রাফি

দূরবার্তা প্রেরণ বা ইংরেজি পরিভাষায় টেলিগ্রাফি হল দূর-দূরান্তে লিখিত বার্তা বা পত্র প্রেরণের এমন একটি পদ্ধতি, যাতে মূল লিখিত পত্রটিকে প্রেরণ না করে সাধারণত তারের মাধ্যমে বার্তাটি পাঠিয়ে দেয়, যাকে তারবার্তা প্রেরণ-ও বলা হয়। তথ্য এবং উপাত্ত প্রেরণের আধুনিক পদ্ধতিগুলি, যেমন ফ্যাক্স, ই-মেইল, কম্পিউটার নেটওয়ার্ক, ইত্যাদিও সামগ্রিকভাবে দূরবার্তা প্রেরণ বিষয়টির অন্তর্গত। দূরবার্তা প্রেরণ করার জন্য যে বিশেষ যন্ত্র ব্যবহার করা হয়, তাকে দূরবার্তা যন্ত্র বা ইংরেজি পরিভাষায় টেলিগ্রাফ বলে। 
বেতার দূরবার্তা প্রেরণ (রেডিও টেলিগ্রাফি) পদ্ধতিতে বার্তা প্রেরণের জন্য বেতার ব্যবহার করা হয়। বেতার দূরবার্তা প্রেরণকে সি ডব্লিউ (CW)-ও বলা হয়। সি ডব্লিউ হচ্ছে কন্টিনিউয়াস ওয়েভের সংক্ষিপ্ত রূপ।
দূরবার্তা যন্ত্র তথা টেলিগ্রাফ যন্ত্রের মাধ্যমে প্রেরিত মোর্স সংকেতে লিখিত বার্তাকে দূরবার্তা বা তারবার্তা (ইংরেজিতে টেলিগ্রাম বা কেবলগ্রাম বা সংক্ষেপে কেবল) বলা হতো। পরবর্তীতে টেলেক্স নেটওয়ার্কের (বিভিন্ন স্থানে রক্ষিত টেলিপ্রিন্টারের নেটওয়ার্ক) মাধ্যমে প্রেরিত দূরবার্তাকে টেলেক্স বার্তা বলা হতো। দূরালাপন যন্ত্র বা টেলিফোনের মাধ্যমে বহুদূরে বা দেশ-বিদেশে কথা বলা সহজলভ্য হওয়ার আগে দূরবার্তা সুবিধা অত্যন্ত জনপ্রিয় ছিল। ব্যবসায়িক যোগাযোগ তো বটেই, টেলিগ্রামের মাধ্যমে এমনকি ব্যবসায়িক দলিল, এবং চুক্তিপত্রও সম্পাদিত হতো। 
ফ্যাক্সে দূরবার্তার মাধ্যমে প্রেরিত ছবিকে তারচিত্র (Wire picture) বা তার-আলোকচিত্র (wire photo) বলা হতো।
বিদ্যুতিক টেলিগ্রাফ যন্ত্র টমাস আলভার এডিসন কর্তৃক আবিষ্কৃত ৷
কামরাঙ্গা

কামরাঙ্গা এর বৈজ্ঞানিক নাম: "Averrhoa carambola" Linn, ইংরেজি নাম: "Chinese gooseberry" বা "Carambola"। এটি Oxalidacea পরিবারের Averrhoa গণের অন্তর্ভুক্ত ফলের গাছ। এর উৎপত্তিস্থল গ্রীষ্মমণ্ডলীয় দক্ষিণ-পূর্ব এশিয়ায়।
কামরাঙ্গা একটি চিরসবুজ ছোট মাঝারি আকৃতির গাছের টকমিষ্টি ফল। গাছ ১৫-২৫ ফুট লম্বা হয়। ঘন ডাল পালা আচ্ছাদিত, পাতা যৌগিক, ১-৩ ইঞ্চি লম্বা। বাকল মসৃন কালো রং এর। ফল ৩-৬ ইঞ্চি ব্যাসের এবং ভাজযুক্ত। ফল কাঁচা অবস্থায় সবুজ এবং পাকলে হলুদ। কামরাঙ্গা টক স্বাদযুক্ত বা টকমিষ্টি হতে পারে। কোন কোন গাছে একাধিকবার বা সারাবছরই ফল পাওয়া যায়। এটি ভিটামিন এ ও সি এর ভাল উৎস। সেপ্টেম্বর থেকে জানুয়ারিতে ফল পাওয়া যায়।
পুরো ফলটাই খাওয়া যায়, পাতলা ত্বকসহ। ফল কচকচে ও রসালো। ফলে আঁশ নেই এবং এর প্রকৃতি অনেকটা আঙুরের মত। কামরাঙ্গা পাকার পর পরই খেতে সবচেয়ে ভাল; যখন হলদেটে রঙ ধারণ করে। এর বাদামী কিনারাগুলো কিছুটা শক্ত এবং কষ ভাব যুক্ত। ফল পাকার ঠিক আগেই পাড়া হয় এবং ঘরে রাখলে হলুদ রঙ ধরে। যদিও এতে মিষ্টতা বাড়েনা। বেশি পেকে গেলে এর স্বাদ নষ্ট হয়ে যায়। 
পাকা কামরাঙ্গা অনেক সময় রান্না করেও খাওয়া হয়। দক্ষিণ এশিয়াতে আপেল ও চিনি দিয়ে রান্না করার চল আছে। চীনে মাছ দিয়ে রান্না করা হয়। অস্ট্রেলিয়াতে সবজি হিসেবে রান্না করা হয়, আচার বানানো হয়। জ্যামাইকাতে কামরাঙ্গা শুকিয়ে খাওয়ার চল রয়েছে। 
হাওয়াই ও ভারতে কামরাঙ্গার রস দিয়ে শরবত বানানো হয়। 
এ গাছের ফল থেকে বাকল সবই ঔষধিগুণ সম্পন্ন।
কামরাঙা বেশি খেলে কিডনির ক্ষতি হয়। যাদের কিডনি ভাল, স্বাভাবিক পরিমাণে কামরাঙ্গা খেলে তাদের কোনো ক্ষতি হয় না। কিন্তু অনেকদিন ধরে বেশি কামরাঙ্গা খেলে কিডনি বিকল হতে পারে। যাদের কিডনির সমস্যা রয়েছে, তারা যদি অল্প পরিমাণ কামরাঙ্গা বা রস বা একটি বা কয়েক টুকরা কামরাঙ্গা খায়, তাহলে কিডনি বিকল হয়ে যায়।
সন্দীপ রায়

সন্দীপ রায় (জন্ম: ৮ সেপ্টেম্বর ১৯৫৩) একজন ভারতীয় বাঙালি চলচ্চিত্র পরিচালক। তিনি চলচ্চিত্রকার সত্যজিৎ রায়ের একমাত্র পুত্র। তার মায়ের নাম বিজয়া রায়। সত্যজিৎ রায়ের গোয়েন্দা ফেলুদার রহস্য অ্যাডভেঞ্চার সিরিজের কাহিনি অবলম্বনে তিনি কয়েকটি চলচ্চিত্র নির্মাণ করেছেন।
তিনি ২২ বছর বয়সে তার চলচ্চিত্র জীবন শুরু করেছেন "শতরঞ্জ কে খিলাড়ি" ছবিতে সহকারী পরিচালক হিসেবে। তিনি তার বাবা সত্যজিৎ রায়ের বিভিন্ন ছবিতে কাজ করেছেন স্থির চিত্রগ্রাহক এবং আলোক চিত্রশিল্পী হিসেবেও। তার প্রথম পরিচালনার কাজ "ফটিকচাঁদ" ছবিতে। এই ছবি আন্তর্জাতিক শিশু চলচ্চিত্র উৎসবে পুরস্কার পায়।
সত্যজিৎ রায়ের শেষ তিনটে চলচ্চিত্রে তিনি অপারেটিং ক্যামেরাম্যান হিসেবে কাজ করেছেন। "গণশত্রু", "শাখা-প্রশাখা", "আগন্তুক"।
তিনি ছোটদের মাসিকপত্র "সন্দেশ"-এর প্রকাশক হিসেবে কাজ করছেন। ১৯১৩ সালে এই পত্রিকার প্রতিষ্ঠাতা-সম্পাদক তার প্রপিতামহ উপেন্দ্রকিশোর রায়চৌধুরী। এরপর দ্বিতীয় প্রজন্মে তার পিতামহ সুকুমার রায় এবং তৃতীয় প্রজন্মে তার বাবা সত্যজিৎ রায় এই পত্রিকার হাল ধরেন। ১৯৯২ সালে বাবার মৃত্যুর পর সন্দীপ রায় প্রথমে সহকারী সম্পাদক, তারপর সহযোগী সম্পাদক হিসেবে কাজ করেছেন। ২০০৩ সাল থেকে এখন পর্যন্ত তিনি এই পত্রিকার চতুর্থ প্রজন্মের সম্পাদক। মাঝে, ২০০৫-০৬ সালে তার সঙ্গে সম্পাদক হিসেবে কাজ করেছেন সুজয় সোম।
এই চার প্রজন্মের "সন্দেশ" পত্রিকার সম্পাদক, এখনও পর্যন্ত, ১১জন। প্রথম প্রজন্মে শুধু উপেন্দ্রকিশোর রায়চৌধুরী। দ্বিতীয় প্রজন্মে সুকুমার রায়, সুবিনয় রায়, সুধাবিন্দু বিশ্বাস। তৃতীয় প্রজন্মে সত্যজিৎ রায়, সুভাষ মুখোপাধ্যায়, লীলা মজুমদার, নলিনী দাশ, বিজয়া রায়। চতুর্থ প্রজন্মের সম্পাদক সন্দীপ রায়, সুজয় সোম।
তিনি বিখ্যাত গোয়েন্দা চরিত্র ফেলুদার অনেক সিনেমার কাজ করেন। তিনি দীপ প্রকাশন হতে প্রকাশিত "আমি আর ফেলুদা" বইয়ের লেখক। এই বইটি কলকাতা বইমেলার বেস্ট সেলার হয়। এই বইটি সত্যজিৎ রায়ের লেখা "একেই বলে শুটিং" বইয়ের স্বাদ বহন করে। এই বইয়ে তার নির্মিত ফেলুদার নির্মাণের গল্প রয়েছে।
তিনি ১৯৮৯ সালে কিশোরকুমার-এর উপর প্রামাণ্য চিত্র নির্মাণ করেন।
২০০৩ সালে তিনি তার বাবার লেখা ১৯৬২ সালে প্রকাশিত "বঙ্কুবাবুর বন্ধু" গল্পের উপর ভিত্তি করে কাজ করা শুরু করেন। এই টেলিছবি কৌশিক সেন পরিচালনা করেন। এই ছবি ২০০৬ সালে টিভিতে দেখানো হয়। তিনি তার নিজের লেখা কাহিনী "হিটলিস্ট"-এর উপর ভিত্তি করে ২০০৯ সালে সিনেমা নির্মাণ করেন। বর্তমানে তিনি "তাড়িনীখুড়ো"র উপর সিনেমা বানানোর কাজ করছেন। "তাড়িনীখুড়ো" সত্যজিৎ রায়ের লেখা এক জনপ্রিয় চরিত্র। ২১ ডিসেম্বর, ২০১২ তে তার নির্মাণ করা "যেখানে ভূতের ভয়" মুক্তি পেয়েছে। এতে রয়েছে সত্যজিৎ রায়ের লেখা ২টি গল্পঃ অনাথবাবুর ভয়, ব্রাউন সাহেবের বাড়ি ও শরদিন্দু বন্দোপাধ্যায়ের লেখা ১টি গল্পঃ ভূত-ভবিষ্যত।
তিনি ২০১৩ সালের দিকে প্রোফেসর শঙ্কুর ওপর ছবি নির্মাণের চিন্তা করছেন। প্রোফেসর শঙ্কু সত্যজিৎ রায়ের লেখা এক জনপ্রিয় চরিত্র।
"গুপি বাঘা ফিরে এলো" ছবির বেশিরভাগ কৃতিত্ব সন্দীপের। শুধু গল্প আর কিছু গান আমার। চিত্রনাট্য, পরিচালনা, ছবি তোলা-এ সবই সন্দীপের। ক্যামেরা পরিচালনার দিক দিয়ে সে বিশেষ পারদর্শী। এ কাজে ওর দক্ষতা আমার চেয়ে বেশি।
পারমিতার একদিন

পারমিতার একদিন অপর্ণা সেনের পরিচালনায় নির্মিত একটি বাংলা চলচ্চিত্র।
এই চলচ্চিত্রটি মুক্তি পেয়েছিল ২০০০ সালে। এই চলচ্চিত্রটির মুখ্য ভূমিকায় অভিনয় করেন অপর্ণা সেন, ঋতুপর্ণা সেনগুপ্ত, সৌমিত্র চট্টোপাধ্যায়, সোহিনী হালদার, রজতাভ দত্ত, রত্না ঘোষাল, রাজেশ শর্মা, কৌশিক বন্দ্যোপাধ্যায়, রীতা কয়রাল, দুলাল লাহিড়ী, সুমিত্রা মুখোপাধ্যায়, অলকানন্দা রায় প্রমুখ শিল্পী।
গৌতম ঘোষ

গৌতম ঘোষ () (জন্ম: ১৯৫০) হলেন একজন ভারতীয় বাঙালি চলচ্চিত্র পরিচালক, সংগীত পরিচালক ও চিত্রগ্রাহক। তিনি মূলত বাংলা চলচ্চিত্রে কাজ করে থাকেন। তিনি চারটি জাতীয় চলচ্চিত্র পুরস্কার ও একটি ফিল্মফেয়ার পুরস্কার অর্জন করেছেন।
ঘোষ ১৯৫০ সালের ২৪শে জুলাই পশ্চিমবঙ্গের কলকাতা শহরে জন্মগ্রহণ করেন। তার মাতা স্বান্তনা এবং পিতা হিমাংশু কুমার ঘোষ। তার শিক্ষাজীবন শুরু হয় সেন্ট জন্‌স ডিওসেসান স্কুলে। তিনি চতুর্থ শ্রেণি পর্যন্ত এই বিদ্যালয়ে পড়াশোনা করেন এবং এরপর পার্শ্ববর্তী ক্যাথিড্রাল মিশনারি বয়েজ স্কুলে স্থানান্তরিত হন। তিনি কলকাতা বিশ্ববিদ্যালয় থেকে স্নাতক সম্পন্ন করেন।
গৌতম ঘোষ তাঁর কর্মজীবন শুরু করেন প্রামাণ্যচিত্র দিয়ে।
সৃজিত মুখোপাধ্যায় পরিচালিত "বাইশে শ্রাবণ" চলচ্চিত্রে গৌতম ঘোষ একজন হাংরি আন্দোলনকারী কবির চরিত্রে অভিনয় করেছেন। বস্তুত এই প্রথম বাংলা সিনেমায় পরীক্ষা-নিরীক্ষামূলক সাহিত্যকে স্থান দেয়া হল।
তড়িৎচুম্বকত্ব

তড়িৎচুম্বকত্ব হচ্ছে পদার্থবিজ্ঞানের একটি শাখা যেটি তড়িৎচুম্বকীয় বল অধ্যয়নের সাথে জড়িত, এক ধরনের ভৌত বল যা বৈদ্যুতিক আধানযুক্ত কণার মাঝে ঘটে। তড়িৎচুম্বকীয় বল তড়িৎ ক্ষেত্র এবং চৌম্বক ক্ষেত্র দ্বারা গঠিত তড়িৎচুম্বকীয় ক্ষেত্র দ্বারা বাহিত হয় এবং এটি আলোর মতো তড়িৎচুম্বকীয় বিকিরণের জন্য দায়ী। এই বল আকর্ষণধর্মী ও বিকর্ষণধর্মী- উভয় প্রকারের হতে পারে। এটি সবল বল, দুর্বল বল এবং মহাকর্ষসহ প্রকৃতির চারটি মৌলিক বলের একটি। মহাকর্ষের তুলনায় এটা ১০ গুণ বেশি শক্তিশালী। উচ্চ শক্তিতে দুর্বল বল এবং তড়িৎচুম্বকীয় বল একক তাড়িত-দুর্বল বল হিসাবে একীভূত হয়।
তড়িৎচুম্বকীয় ঘটনাকে তড়িৎচুম্বকীয় বলের পরিপ্রেক্ষিতে সংজ্ঞায়িত করা হয়, যাকে কখনো কখনো লরেঞ্জ বলও বলা হয় , যার মধ্যে একই ঘটনার বিভিন্ন প্রতিভাস হিসাবে তড়িৎ ও চুম্বকত্ব উভয়ই অন্তর্ভুক্ত। আগে তড়িৎ ও চুম্বকত্ব এ দুটিকে দুটি ভিন্ন বল মনে করা হত। ১৮৭৩ সালে জেমস ক্লার্ক ম্যাক্সওয়েল প্রমাণ করেন এ দুটি আসলে একই অভিন্ন বলের প্রকাশ। তড়িৎচুম্বকীয় বল দৈনন্দিন জীবনে সম্মুখীন বেশিরভাগ বস্তুর অভ্যন্তরীণ বৈশিষ্ট্য নির্ধারণে একটি প্রধান ভূমিকা পালন করে। পারমাণবিক নিউক্লিয়াস এবং তাদের কক্ষপথের ইলেকট্রনগুলির মধ্যে তড়িৎচুম্বকীয় আকর্ষণ পরমাণুগুলিকে একত্রিত করে। তড়িৎচুম্বকীয় বল পরমাণুর মধ্যে রাসায়নিক বন্ধনের জন্য দায়ী যা অণু ও আন্তঃআণবিক বল তৈরি করে। তড়িৎচুম্বকীয় বল সমস্ত রাসায়নিক প্রক্রিয়াকে নিয়ন্ত্রণ করে, যা পার্শ্ববর্তী পরমাণুর ইলেকট্রনের মধ্যে মিথস্ক্রিয়া থেকে উদ্ভূত হয়। তড়িৎচুম্বকত্ব আধুনিক প্রযুক্তিতে ব্যাপকভাবে ব্যবহৃত হয় এবং তড়িৎচুম্বকীয় তত্ত্ব হচ্ছে ডিজিটাল প্রযুক্তিসহ বৈদ্যুতিক শক্তি প্রকৌশল এবং ইলেকট্রনিক্সের ভিত্তি।
যখন দুটি আহিত কণা স্থির থাকে তখন তাদের মধ্যে কেবল তড়িত্‍ বল ক্রিয়া করে। আহিত কণাগুলো গতিশীল হলে তড়িত্‍ বলের পাশাপাশি কণাগুলোর মধ্যে চৌম্বক বলের সৃষ্টি হয়। দুটি চৌম্বক মেরুর আকর্ষণ বা বিকর্ষণ বলও তাড়িতচৌম্বক বল। দুটি আহিত মৌলিক কণার মধ্যে ক্রিয়াশীল তড়িত্‍ বল এদের মধ্যে ক্রিয়াশীল মহাকর্ষ বলের তুলনায় অনেক বেশি শক্তিশালী। তবুও সবলতার বিচারে তড়িত্‍ বল হচ্ছে মাঝারি ধরনের। ঘর্ষণ বল, স্প্রিং বল ইত্যাদি আহিত কণাগুলোর মধ্যে তড়িত্‍ বলের কারণেই সৃষ্টি হয়। এর তীব্রতা ১০ নিউটন আর এর পাল্লা অসীম। আলো একধরনের তড়িৎচুম্বকীয় বল।
তড়িৎক্ষেত্র ও চৌম্বকক্ষেত্র মিলে সৃষ্টি হয় তাড়িতচৌম্বক ক্ষেত্র। কোনো তারের মধ্য দিয়ে তড়িৎ প্রবাহিত হলে সেখানে একটি চৌম্বক ক্ষেত্র সৃষ্টি হয়। এই নীতির উপর ভিত্তি করেই তড়িৎচুম্বকত্ব কাজ করে। স্থায়ী চুম্বক যে বলের কারণে ধাতব বস্তুকে আকর্ষণ করে তার সাথে এই ক্ষেত্রের কোনো পার্থক্য নেই।
তড়িৎচুম্বকীয় ক্ষেত্রের অসংখ্য গাণিতিক বর্ণনা রয়েছে। সর্বাধিক বিশিষ্টভাবে ম্যাক্সওয়েলের সমীকরণসমূহ বর্ণনা করে যে কীভাবে বৈদ্যুতিক ও চৌম্বক ক্ষেত্র একে অপরের দ্বারা এবং আধান ও প্রবাহ দ্বারা উৎপন্ন এবং পরিবর্তিত হয়।
তড়িৎচুম্বকীয় তত্ত্বের তাত্ত্বিক প্রভাব বিশেষ করে বিস্তারের "মাধ্যম" (ব্যাপ্তিযোগ্যতা এবং প্রবেশ্যতা) এর বৈশিষ্ট্যের উপর ভিত্তি করে আলোর গতির প্রতিষ্ঠা ১৯০৫ সালে আলবার্ট আইনস্টাইন বিশেষ আপেক্ষিকতার বিকাশের দিকে পরিচালিত করে।
ফ্রেড ব্রুক্‌স

ফ্রেডরিক ফিলিপস ব্রুকস, জুনিয়র(জন্ম এপ্রিল ১৯, ১৯৩১) হলেন একজন মার্কিন সফটওয়্যার প্রকৌশলী এবং কম্পিউটার বিজ্ঞানী। ওএস/৩৬০ এর নির্মাণকাজের ব্যবস্থাপনা এবং পরবর্তিতে এসময়কার অভিজ্ঞতা মিথিক্যাল ম্যান-মনথ নামক তার সাড়া-জাগানো বইতে অকপটে তুলে ধরার জন্য বিখ্যাত হয়ে আছেন। ব্রুকস ১৯৯৯ সালে টুরিং পুরস্কার লাভ করেন।
ব্রুক্‌স ১৯৫৬ সালে হার্ভার্ড বিশ্ববিদ্যালয় থেকে ফলিত গণিতে ডক্টরেট ডিগ্রি অর্জন করেন।
প্রায় সমস্ত

প্রায় সমস্ত () গণিতের ভুবনে এই শব্দটার কিছু বিশেষ ব্যবহার আছে।
এই শব্দটি সসীম ভাবে অনেক এর সমার্থক হিসেবে ব্যবহার করা হয় (প্রায় শব্দটি দেখতে পারেন)। এই ব্যবহারের একটি চমৎকার উদাহরণ হতে পারে "পাটিগণিতের নগণ্য তত্ব", যেখানে বলা হয়েছে, প্রায় সমস্ত "স্বাভাবিক সংখ্যা অনেক অনেক অনেক বিশাল"।
বাস্তব সংখ্যার ক্ষেত্রে বলা যায়, প্রায়সমস্ত "বাস্তব সংখ্যা অমূলদ"।
সংখ্যা তত্বের ক্ষেত্রে আসা যাক। "P(n)" যদি ধনাত্মক পূর্ণ সংখ্যার একটি বৈশিষ্ট্য হয় এবং "p(N)" যদি "N" অপেক্ষা ছোট ধনাত্মক পূর্ণ সংখ্যার সংখ্যা নির্দেশ করে, যাদের জন্য "P(n)" সত্য, এবং যদি
তাহলে বলা যায়, প্রায় সমস্ত "ধনাত্মক পূর্ণ সংখ্যা n এর জন্য P(n) সত্য"। গণিতের ভাষায় লেখা যায়,
উদাহরণ হিসেবে মৌলিক সংখ্যা তত্ব আনা যায়, সেখানে বলা হয়েছে যে, "N" এর চেয়ে ছোট অথবা সমান মৌলিক সংখ্যার মোট সংখ্যা অসীমতট ভাবে "N/lnN"। তার মানে মৌলিক সংখ্যার আনুপাতিক পরিমাণ "1/lnN", যার সীমাস্থ মান 0। তাহলে বলা যায়, প্রায় সমস্ত"" "ধনাত্মক পূর্ণ সংখ্যা যৌগিক", যদিও মৌলিক সংখ্যার মোট সংখ্যা অসীম।
জ্যাকবি প্রতীক

গণিতজ্ঞরা সংখ্যাতত্ত্বে জ্যাকবি প্রতীক ব্যবহার করে থাকেন। জার্মান গণিতবিদ কার্ল গুস্তাভ জ্যাকব জ্যাকবির নামে এর নামকরণ করা হয়েছে।
ধরা যাক, "n">0 একটি বিজোড় সংখ্যা এবং formula_1 হল "n" এর মৌলিক উৎপাদক রূপ। তাহলে যেকোন পূর্ণ সংখ্যা "a" এর জন্য জ্যাকবি প্রতীককে এভাবে সংজ্ঞায়িত করা যায়,
formula_2
আরবিয়াম

এরবিয়াম হচ্ছে পর্যায় সারণীর ৬৮ নম্বর মৌল। এর চিহ্ন Er। এটি একটি ল্যান্থানাইড শ্রেণির মৌল।
এরবিয়াম নামটি সুইডেনের ইটারবি নামক গ্রামের নামানুসারে নামাঙ্কৃত। ১৮৪৩ সালে কার্ল গুস্তাফ মোসান্ডার এই মৌলের আবিষ্কার করেছিলেন। মোসান্ডার খনিজ গ্যাডোলিনাইট থেকে উদ্ভূত একক ধাতু অক্সাইড ইট্রিয়া বলে মনে করা হয়েছিল এমন একটি নমুনা নিয়ে কাজ করছিল। তিনি আবিষ্কার করেছিলেন যে নমুনায় বিশুদ্ধ ইট্রিয়াম ছাড়াও কমপক্ষে দুটি ধাতব অক্সাইড রয়েছে, যার নাম তিনি "এরবিয়াম" এবং "টেরবিয়াম" রেখেছিলেন ইটারবিয়াম গ্রামের পরে যেখানে গ্যাডোলিনাইট পাওয়া গিয়েছিল।  মোসান্ডার অক্সাইডের বিশুদ্ধতা সম্পর্কে নিশ্চিত ছিলেন না এবং পরে পরীক্ষাগুলি তার অনিশ্চয়তা নিশ্চিত করেছিল।  "ইট্রিয়াম" তে শুধু ইট্রিয়াম, এরবিয়াম, এবং টেরবিয়াম ছিল না;  পরবর্তী বছরগুলিতে, রসায়নবিদ, ভূতত্ত্ববিদ এবং বর্ণালীবিদরা পাঁচটি অতিরিক্ত উপাদান আবিষ্কার করেছিলেন: ইটারবিয়াম, স্ক্যান্ডিয়াম, থুলিয়াম, হলমিয়াম এবং গ্যাডোলিনিয়াম।
এরবিয়াম একটি ত্রিযোজী মৌল। বিশুদ্ধ এরবিয়াম মৌলকে সহজেই নির্দিষ্ট আকৃতি দেওয়া যায়। এটি বাতাসে বহুক্ষণ অবিয়োজিত অবস্থায় থাকতে পারে এবং অন্যান্য বিরল মৃত্তিকা মৌলদের মত অত সহজে জারিত হয় না।
এরবিয়াম মৌলের লবণ গোলাপী রঙের হয়।
১৯ কেলভিনের নিচে এরবিয়াম মৌলটি লোহা, কোবাল্ট এর মত চুম্বক দ্বারা তীব্রভাবে আকর্ষিত হয়।
__নির্ঘণ্ট__
__নতুন_অনুচ্ছেদের_সংযোগ__
হ্যাফনিয়াম

হ্যাফনিয়াম (ইংরেজি: Hafnium, উচ্চারন:/ˈhæfniəm/haf-nee-əm) পর্যায় সারণীর ৭২তম মৌলিক কণিকা। এর সংকেত Hf। "হ্যাফনিয়াম" শব্দটি "Hafnia" থেকে উদ্ভূত। হ্যাফনিয়া শব্দের ল্যাটিন রুপ কোপেনহেগেন, যেখানে এই মৌলটি প্রথম আবিষ্কৃত হয়। ১৮৬৯ সালে দিমিত্রি মেন্ডেলিফ এই মৌলটির অস্তিত্ব প্রথম কল্পনা করেন।
প্রোগ্রামারদের তালিকা

এটা হলো এমন সব প্রোগ্রামারদের তালিকা যারা নিজেরা কোন সফটওয়্যার লিখার বা নির্মাণ করার অথবা অন্যের লিখা একটি সফটওয়্যার পরিবর্ধন করার জন্য প্রখ্যাত হয়ে আছেন।
"আরও দেখুন:" গেইম প্রোগ্রামার, কম্পিউটার বিজ্ঞানী তালিকা
অ - আ - ই - ঈ - উ - ঊ - ঋ - এ - ঐ - ও - ঔ - ক - খ - গ - ঘ - চ - ছ - জ - ঝ - ট - ঠ - ড - ঢ - ণ - ত - থ - দ - ধ - ন - প - ফ - ব - ভ - ম - য - র - ল - শ - ষ - স - হ
জেমস গসলিং - জাভা প্রোগ্রামিং ভাষার জনক
একাডেমি পুরস্কার

একাডেমি পুরস্কার () বা অস্কার () হলো একাডেমি অফ মোশন পিকচার আর্টস এন্ড সায়েন্সেস () কর্তৃক প্রদত্ত একটি বার্ষিক পুরস্কার, যেখানে রূপালি জগতের অসাধারণ পেশাদার যেমন পরিচালক, অভিনেতা, এবং লেখকদের কাজকে সম্মানে ভূষিত করা হয়। যে আনুষ্ঠানিক পর্বের মাধ্যমে পুরস্কারগুলো প্রদান করা হয় তা পৃথিবীর সেরা পুরস্কার বিতরণী অনুষ্ঠানের দলভুক্ত। তাছাড়া এটি গণমাধ্যমের সবচেয়ে পুরনো পুরস্কার বিতরণী অনুষ্ঠান। সারা বিশ্বে সর্বাধিক সংখ্যক মানুষ এই পুরস্কার বিতরণী অনুষ্ঠানটি উপভোগ করে থাকেন। একটি জমকালো অনুষ্ঠানের মাধ্যমে এই পুরস্কার প্রদান হয়। ২০০১ খ্রিষ্টাব্দ থেকে ২০১২ পর্যন্ত হলিউডের কোডাক থিয়েটারে এই অনুষ্ঠানের আয়োজন করা হয়েছে। ২০১৩ খ্রিষ্টাব্দ থেকে লস অ্যাঞ্জেলেসের নকিয়া থিয়েটারে অস্কার প্রদান অনুষ্ঠিত হবে মর্মে সিদ্ধান্ত হয়েছে। 
পুরস্কারের প্রথম বছরে, ট্রফিকে একাডেমি আ্যওয়ার্ড অফ মেরিট নামে প্রদান করা হয়। অস্কার নামের উৎপত্তি স্পষ্ট নয়। তবে এটি নিশ্চিত যে, ১৯৩১ সালে এই নামটি সর্বপ্রথম ব্যবহার করা হয়েছিল।একাডেমির সাবেক বোর্ড সচিব মার্গারেট হেরিক বলেন, "সে আমার চাচা অস্কারের মত দেখাচ্ছে!"। বেটি ডেভিস বলেছিলেন যে এটি তার প্রথম স্বামী হার্মন "অস্কার" নেলসনের মত দেখতে। চলচ্চিত্রের কলাম লেখক সিডনি স্কলস্কি দাবি করেন যে, তিনি অস্কার নাম প্রদানকারী।
যদিও "অস্কার" নামটি মূর্তির সরকারী নাম নয়। কিন্তু এটি ডাকনাম
হিসেবে ট্রেডমার্ক সুরক্ষিত।
মূর্তি প্রায় সাড়ে ১৩ ইঞ্চি লম্বা এবং প্রায় সাড়ে আট ৮ পাউন্ড ওজনের।
এডগার কড

এডগার ফ্রাঙ্ক "টেড" কড (আগস্ট ২৩, ১৯২৩ – এপ্রিল ১৮, ২০০৩) একজন ইংরেজ কম্পিউটার বিজ্ঞানী ছিলেন। সম্পর্কভিত্তিক ডেটাবেজ তত্ত্বে অসামান্য অবদান রাখার মাধ্যমে তিনি খ্যাতি অর্জন করেছিলেন। আইবিএম-এর জন্য কাজ করার সময় তিনি ডেটাবেজ ব্যবস্থাপনার সাম্পর্কিক মডেল উদ্ভাবন করেছিলেন। তিনি কম্পিউটার বিজ্ঞানে অন্যান্য আরো অনেক কৃতিত্ব রেখে থাকলেও, ডেটাবেজ ব্যবস্থাপনার জন্যে তার দেয়া সাধারণীকৃত তত্ত্বটিই তার শ্রেষ্ঠতম অবদান হিসেবে পরিচিত হয়ে আছে। ১৯৮১ সালে এই অসামান্য অবদানের স্বীকৃতিস্বরূপ তাকে টুরিং পুরস্কারে ভূষিত করা হয়।
কেন টম্পসন

কেনেথ লেন টম্পসন(জন্ম ফেব্রুয়ারি ৪ ১৯৪৩), সাধারণভাবে কেন টম্পসন হিসাবে পরিচিত, কম্পিউটার বিজ্ঞানের প্রাত্যুষিক এক পাঞ্জেরী ব্যক্তিত্ব। সি প্রোগ্রামিং ভাষা এবং ইউনিক্স ও বেল গবেষণাগারের পরিকল্পনা ৯ অপারেটিং সিস্টেম এর অগ্রগতিতে তার উল্লেখযোগ্য অবদানের জন্য বিখ্যাত হয়ে আছেন। কম্পিউটার সমাজে তাকে ছোট্ট করে "কেন" ডাকা হয়। ডেনিস রিচি'র সাথে তাকেও বিশ্বের সবচেয়ে বেশি ব্যবহৃত প্রোগ্রামিং ভাষাগুলির অন্যতম(২০০৬ পর্যন্তও) সি -এর একজন স্রষ্টা হিসাবে সম্মান জানানো হয়। ১৯৮৩ সালে তিনি রিচির সাথে যুগ্মভাবে টুরিং পুরস্কার অর্জন করেন।
টম্পসন ইউনিভার্সিটি অব ক্যালিফোর্নিয়া, বার্কলে থেকে তড়িৎ প্রকৌশল ও কম্পিউটার বিজ্ঞানে ১৯৬৫ সালে ব্যাচেলর্স ডিগ্রি এবং ১৯৬৬ সালে মাস্টার্স ডিগ্রি অর্জন করেন।
আলফ্রেড আহো

আলফ্রেড ভি আহো একজন কম্পিউটার বিজ্ঞানী। যিনি প্রোগ্রামিং ভাষা, কম্পাইলার এবং সম্পর্কিত অ্যালগরিদম এবং কম্পিউটার প্রোগ্রামিং এর শিল্প ও বিজ্ঞানের উপর তার পাঠ্যপুস্তকের জন্য সবচেয়ে বেশি পরিচিত।
তিনি কলাম্বিয়া বিশ্ববিদ্যালয়ের কম্পিউটার বিজ্ঞানের লরেন্স গুশমান অধ্যাপক। সেখানে তিনি কম্পিউটার বিজ্ঞান বিভাগের স্নাতকতর (Undergraduate) শিক্ষার ভাইস-চেয়ারের দায়িত্বে আছেন। ১৯৯৫ থেকে ১৯৯৭ পর্যন্ত এবং পুনরায় ২০০৩ এর বসন্তে তিনি ওখানকার চেয়ারের দায়িত্বে ছিলেন। কলাম্বিয়ায় যাওয়ার আগে তিনি বেল গবেষণাগার'র কম্পিউটিং বিজ্ঞান গবেষণাকেন্দ্রের ভাইস প্রেসিডেন্ট এর পদে ছিলেন।
পিটার যে ওয়াইনবার্জার এবং ব্রায়ান কারণিহান এর সাথে একত্রে এডব্লিউকে প্রোগ্রামিং ভাষা(এখানে এ দিয়ে বোঝানো হয় "আহো") তৈরি করার জন্যেই তিনি সর্বাধিক পরিচিতি পান।
প্লাটিনাম

প্লাটিনাম পর্যায় সারণীর ৭৮ নম্বর মৌল, প্রতীক Pt। এটি সোনা এর থেকেও দামি মৌল বা রাসায়নিক পদার্থ । এটি একটি অবস্থান্তর ধাতু । প্লাটিনাম পর্যায় সারণির ষষ্ঠ পর্যায়ের দশম গ্রুপে অবস্থান করছে। পৃথিবীতে এটি অনেক দুঃপ্রাপ্য ধাতু । প্রায় ইউরেনিয়াম, সিলভার, ইরিডিয়াম এর সাথে একে তুলনা করা হয়।
প্লাটিনামের ঘনত্ব হলো ------ ২১.৪৫ গ্রাম/সেমি অর্থাৎ এর প্রতি ঘন সেন্টিমিটারে ২১.৪৫ গ্রাম প্লাটিনাম আছে।
এছারাও এর আরও কিছু বৈশিষ্ট্য আছে। যেমন:
1. "তথ্য সংরক্ষণে -" "myacademy.bd "
2. "আরও তথ্য -" ""
3. "অনুবাদে - google tranlate"
চন্দ্রশেখর সীমা

চন্দ্রশেখর সীমা হল স্থিতিশীল শীতল শ্বেত বামন তারকার সম্ভাব্য সর্বোচ্চ ভর। ভর এর চাইতে বেশি হলে তারকাটি চুপসে কৃষ্ণবিবরে পরিণত হবে।
১৯৩১ সালে ভারতীয় জ্যোতিঃপদার্থবিজ্ঞানী সুব্রহ্মণ্যন চন্দ্রশেখর দেখান যে, একটি শ্বেত বামন তারকার জন্য এই ভরের মান ১.৪১ সৌরভর এর সমান। এবং এই পর্যায়ে তারাটি ঘূর্ণায়মান হবে। তাঁর নামানুসারে এই সীমার নামকরণ করা হয়েছে। তবে দ্রুত এবং বিভিন্ন অংশে ভিন্ন ভিন্ন ঘূর্ণন হার বিশিষ্ট তারার জন্য ডুরিসেন (১৯৭৫) দেখান যে, এই ভরের মান ৩ সৌরভরের সমান হতে পারে। শ্বেত বামন তারার ভর বেশি হলে মহাকর্ষ একে সংকুচিত করে ফেলতে চায়। ফলে এর অন্তর্গত ইলেকট্রনগুলি উচ্চতর শক্তিদশায় পৌছে এবং এদের গতিবেগ বাড়ার সাথে সাথে চাপও বাড়তে থাকে। পদার্থের এধরনের পরিস্থিতিকে বলে অপজাত অবস্থা (Degenerate Matter)। মহাকর্ষের ক্রমবর্ধমান চাপে একই কোয়ান্টাম দশায় একাধিক ইলেকট্রন থাকার প্রবণতা দেখা যায়। কিন্তু ইলেকট্রন হলো ফার্মিয়ন। এরা ফার্মি-ডিরাক পরিসংখ্যান মেনে চলে। এরা পলির বর্জন নীতি অনুমোদন করে। পলির বর্জন নীতি অনুযায়ী একই কোয়ান্টাম দশায় একাধিক ইলেকট্রন থাকতে পারে না। তাই একাধিক ইলেকট্রনকে একই কোয়ান্টাম দশায় আসতে বাধ্য করা হলে এরা একরকমের চাপ দেয় যা ফার্মি-চাপ বা অপজাত চাপ নামে পরিচিত। এই চাপের উপস্থিতিতে তারাটি অন্তর্মুখী মহাকর্ষ বলকে কোনক্রমে ঠেকিয়ে রাখতে সক্ষম হয় এবং শ্বেত বামনে পরিনত হয়। চন্দ্রশেখর গাণিতিকভাবে দেখান যে, সর্বোচ্চ যে ভর থাকলে তারাটি এই অবস্থায় পৌছতে পারে তা ১.৪১ সৌরভরের সমান। এরচেয়ে বেশি ভরবিশিষ্ট তারার পরিনতি নিউট্রন নক্ষত্র ও কৃষ্ণবিবর।
গাণিতিক ভাবে, চন্দ্রশেখর সীমা ভর formula_1 এর সংজ্ঞা হল -
যেখানে formula_3 হল লঘুকৃত প্ল্যাংকের ধ্রুবক, formula_4 হল আলোর বেগ, formula_5 হল মহাকর্ষ ধ্রুবক এবং formula_6 হল প্রোটন এর ভর।